is is en is en is en ca is is sv fi sk is is is is is is is hu es id vo is is hu is et es vi en ca es es is is id da is nl nl da id is es is is fr es ml is is is en is is is is en it en en en en is is is is sv is cs is is id is is is is es is is is sk is is cs sk en en is en war is en en cs en en en en fr en sk en en sv fr de de fr fr fr sv en fr en ja fr de fr es nb fr de en en sv de de fr en fr it fr en is is is en en is
Vorboðinn súri – Konan sem kyndir ofninn sinn
"We have more than enough masterpieces. What we need is a better standard of ordinariness."
Maður er svona aðeins farinn að láta sér detta í hug að það komi einhverntíma sumar. Mögulega. Og kannski má það koma fram í uppskriftunum, ég á góðan slatta af sumarlegum uppskriftum á lager frá því í fyrra og hitteðfyrra og kannski eldri. Það er samt ekki aaaalveg kominn tími á köldu súpurnar – ég á nokkrar óbirtar uppskriftir að svoleiðis góðgæti en læt þær bíða eftir næstu hitabylgju kannski – en nú er allavega kominn rabarbaratími.
Rabarbarinn er vorboðinn í íslenskum matjurtagörðum, sá sem ég rækta í potti á svölunum hefur tekið vel við sér þrátt fyrir veðrið. Aðrar ætilegar jurtir eru ekki enn komnar á það stig að ég geti farið að nota þær í mat, nema skessujurtin. En ég sá nú ekki betur áðan en það væru komin blóm á einhverjar af jarðarberjaplöntunum og sólberjarunninn blómstraði í vor. Og það líður ekki á löngu þar til ég get farið að nota einhverjar af salatjurtunum. Þetta er allt í góðum gír – ég tala nú ekki um ef fer að hlýna …
En rabarbari semsagt. Hér er uppskrift að rabarbarasalati. Ég gerði þetta fyrir MANB vorið 2016 og myndirnar sem ég tók af undirbúningnum hafa líklega glatast í harðadiskshruninu skömmu seinna. En þær eru nú ekkert krítískar, held ég.
Rabarabari er fullsúr til að nota hann alveg hráan í salat en það er heldur ekki gott að elda hann svo mikið að hann fari að linast að ráði, þá fer hann bara í mauk og það er ekki sniðugt. Ekki í salati. Svo að ég hálfbakaði hann. – Það er alveg hægt að gera þetta á öðrum árstímum og nota frosinn rabarbara en þá er eiginlega enn mikilvægara að baka hann ekki of lengi.
Salatið er gott sem meðlæti, t.d. með svínakjöti, lambakjöti eða kjúklingi.
Ég byrjaði á að hita ofninn í 220°C. Tók svo 200 g af rabarbara (gjarna rauðum), skar hann í bita og setti þá í lítið, eldfast mót. Saxaði líka einn lítinn rauðlauk smátt og blandaði saman við. Dreypti 2 msk af hunangi og 1 msk af balsamediki jafnt yfir og bakaði rabarbarann í um 6 mínútur, eða þar til hann var farinn að mýkjast dálítið en hélt enn vel lögun. Ef notaður er frosinn rabarbari þarf hann e.t.v. aðeins lengri tíma. Hellti svo leginum af rabarbarann í skál og lét hann síðan kólna.
Svo tók ég 200 g af blönduðum salatblöðum og setti á fat (eða í skál), ásamt 40 g af grófmuldum valhnetum og 40 g af ljósum rúsínum (mega vera dökkar en ljósar eru betri). Svo grófmuldi ég 75 g af fetaosti og blandaði meirihlutanum af honum saman við salatið. Síðan hristi ég eða þeytti saman löginn af rabarbaranum, 3 msk af ólífuolíu og dálítinn pipar og salt, hellti þessu yfir salatið og blandaðu. Og að síðustu dreifði ég rabarbarabitunum yfir, ásamt afganginum af fetaostinum.
200 g blönduð salatblöð
40 g valhnetur, grófmuldar
40 g rúsínur, gjarna ljósar
75 g fetaostur, mulinn
Líkar við Hleð inn...
Skoða allar færslur eftir nannarognvaldar
Previous Sumar í aðsigi?
Færðu inn athugasemd Hætta við svar
Skrifaðu athugasemdina þína hér...
Skráðu umbeðnar upplýsingar að neðan eða smelltu á smámynd til að skrá þig inn:
Netfang (útfyllingar krafist) Póstfang verður ekki birt
You are commenting using your WordPress.com account. ( Log Out /  Breyta )
You are commenting using your Google account. ( Log Out /  Breyta )
You are commenting using your Twitter account. ( Log Out /  Breyta )
You are commenting using your Facebook account. ( Log Out /  Breyta )
Senda mér tilkynningar um nýjar athugasemdir í tölvupósti.
Senda mér tilkynningar í tölvupósti þegar nýjar færslur berast.
Ef maður er ekki á Spáni en langar í paellu …
Hálfgert carbonara – með laxi
Fljótlegt, gott og bara nokkuð hollt
Færslusafn Velja mánuð maí 2019 apríl 2019 mars 2019 febrúar 2019 janúar 2019 desember 2018 nóvember 2018 október 2018 september 2018 júlí 2018 júní 2018 maí 2018 mars 2018 febrúar 2018 janúar 2018 desember 2017 nóvember 2017 október 2017 september 2017 ágúst 2017 júlí 2017 júní 2017 mars 2017 febrúar 2017 janúar 2017 desember 2016 nóvember 2016 október 2016 september 2016 júní 2016 maí 2016 apríl 2016 mars 2016 febrúar 2016 janúar 2016 desember 2015 nóvember 2015 október 2015 september 2015 ágúst 2015 júlí 2015 júní 2015 maí 2015 apríl 2015 mars 2015 febrúar 2015 janúar 2015 desember 2014 nóvember 2014 október 2014 september 2014 ágúst 2014 júlí 2014 júní 2014 maí 2014 apríl 2014 mars 2014 febrúar 2014 janúar 2014 desember 2013 nóvember 2013 október 2013 september 2013 ágúst 2013 júlí 2013 júní 2013 maí 2013 apríl 2013 mars 2013 febrúar 2013 janúar 2013 desember 2012 nóvember 2012 október 2012 september 2012 ágúst 2012 júlí 2012 júní 2012 maí 2012
Flokkkar Velja flokk Annað kjöt Ýmislegt Bakkelsi Bakkelsi, ósætt bökur Brauð Drykkir Eftirréttir Fiskur Forréttir Fuglakjöt fyrir einn Grænmetisréttir Hakkréttir Kjöt Kjötréttir Korn og grjón lambakjöt Mauk og sultur Meðlæti nautakjöt Pastaréttir Salöt Sætindi Sósur Súpa Súpur Skelfiskur Smáréttir svínakjöt Uncategorized Unnin kjötvara vegan
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
%d bloggurum líkar þetta: